****



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI NEAMȚ** |

**Decizia etapei de încadrare**

**Proiect**

   Ca urmare a solicitării depuse de U.A.T. Comuna Farcaşa cu sediul în satul Farcaşa Str. Ioan Luca , Nr 108, comuna Farcaşa, judeţul Neamț, reprezentată prin Primar Ţifui Dumitru Bogdan, telefon 0233.267.001; **0744. 199.519**; **E-mail**: office@primariafarcasa.ro, pentru proiectul **“Reabilitarea torenţilor pentru prevenirea inundaţiilor în satul Farcaşa, comuna Farcașa judeţul Neamţ”**, propus a fi amplasat în intravilanul satului Farcaşa şi extravilanul comunei Farcaşa, județul Neamț, înregistrată la A.P.M. Neamţ cu nr. 4810 din 10.05.2022, şi completările ulterioare înregistrate cu nr. 5316/24.05.2022; nr.6333/23.06.2022; nr.7741/18.08.2022 şi nr. 8379/13.09.2022,

În baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,

Agenția pentru Protecția Mediului Neamț decide, ca urmare a consultărilor desfăşurate în cadrul şedinţei comisiei de analiză tehnică din data de **15.09.2022**, că proiectul “**Reabilitarea torenţilor pentru prevenirea inundaţiilor în satul Farcaşa, comuna Farcasa judeţul Neamţ”**, propus a fi amplasat în intravilanul satului Farcaşa şi extravilanul comunei Farcaşa, județul Neamț, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Cererea de solicitare a acordului de mediu a fost făcută cunoscută publicului interesat prin afișare de catre titular la sediul primăriei comunei Farcaşa, cu nr. de înregistrare 4279 din data de 27.06.2022, postare pe pagina de internet a primăriei comunei Farcaşa la data de 27.06.2022 publicare de către titular în Ziarul MONITORUL din data de 28.06.2022 și afișare pe website-ul A.P.M. Neamț începând din data de 29.06.2022**,** cu posibilitate de consultare de către publicul interesat.

Decizia luată în cadrul ședinței Comisiei de Analiză Tehnică, din data de 15.09.2022, privind etapa de încadrare, în baza punctelor de vedere exprimate de membrii participanți a fost adusă la cunoștința publicului prin afișare la sediul titularului cu nr. de înregistrare ..........din data de **………………….**, postare de către titular pe pagina proprie de internet la data de **………………….**, publicare de către titular în Ziarul ………..din data de …………., și afișare pe website-ul A.P.M. Neamț începând cu data de…………….. .

Nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**Justificarea prezentei decizii:**

**I. Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

**a)** Proiectul propus **intră** sub incidenţa **anexei 2 a Legii nr. 292/2018** privind evaluarea impactului anumitor proiecte publice şi private asupra mediului, **la punctul 10, lit.e)** Proiecte de infrastructură: „*construcția drumurilor,... altele decât cele prevăzute în anexa nr. 1”,* la**punctul. 10, lit.f)** “...lucrări împotriva inundaţiilor;”si la **punctul 13. lit. a) Orice modificări sau extinderi**, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

**b)** Proiectul propus **nu** **intră sub incidenţa art. 28** din Ordonanța de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare;

**c)** Proiectul propus **intră sub incidenţa prevederilor** **<LLNK 11996 107 12 2F2 48 7>art. 48 lit. d)** “construcţii de apărare împotriva acţiunii distructive a apei: regularizarea scurgerii pe versanţi, corectări de torenţi, .., alte lucrări de apărare”și **art.54 lit. h)** „reparații de drumuri și poduri”**<LLNK 11996 107 12 2F2 54 32din Legea apelor nr. 107/1996**, deoarece amplasamentul proiectului intersectează pârâurile “Soci”, “Crucii” și “Slatinii”.

În urma parcurgerii listei de control pentru etapa de încadrare şi a analizării criteriilor de selecţie conform Anexei 3 din Legea 292/2018, pentru stabilirea necesităţii efectuării evaluării impactului asupra mediului, s-a constatat că proiectul analizat **nu este** **susceptibil de a avea un impact semnificativ** asupra mediului, din următoarele considerente:

**1.Caracteristicile proiectului:**

1. **Dimensiunea și concepția întregului proiect:**

**Proiectul propune:** Reabilitarea torenţilor pentru prevenirea inundaţiilor în satul Farcaşa, comuna Farcașa judeţul Neamţ.

**Elemente geometrice și constructive :**

Prin proiect se are in vedere analiza stării tehnice si prezentarea soluţiei tehnice pentru execuţia lucrărilor la 3 drumuri şi 3 torente/pârâuri aflate în administraţia comunei Fărcaşa şi aducerea lor într-o stare tehnică optimă :

- pârâul Soci;

- pârâul Crucii;

- pârâul Slatinii;

* **Caracteristicile sectoarelor de drum analizate**

Sectoarele de drum analizate sunt realizate dintr-o succesiune de aliniamente şi curbe racordate necorespunzator.

Lătimea părtii carosabile este variabilă de aproximativ 3.50 - 4.00 m.

Sectoarele de drum analizate au o suprafaţă de rulare din balast colmatat cu pămant, având declivităti pronuntate în profil longitudinal de până la 16%. Pantele tranversale nu sunt asigurate.

Având în vedere valorile ridicate ale declivităților în sens longitudinal şi a pantelor transversale improprii, apele pluviale se scurg în lungul drumului pe partea carosabilă.

Circulaţia auto şi pietonală se desfăşoară în condiții necorespunzătoare, în special în perioadele cu precipitaţii.

**SOLUTIA PROIECTATĂ, LUCRĂRI DRUMURI**

• **OBIECT 1**: **DRUM-(PÂRĂU/TORENT) SOCI**

Lungimea drumului este de 309 m (0.309 km).

Conform Ordinul Ministerului Turismului (O.M.T.) nr. 1295/2017 drumul se încadrează în clasa tehnică V.

Viteza de proiectare adoptată este de 50 km/h conform O.M.T.nr. 1295/2017, redusă la 30 km/h datorită condiţiilor dificile de traseu. În plan, traseul drumului este alcătuit dintr-o succesiune de aliniamente cu lungimi variabile şi curbe cu raze în general reduse datorită traseului sinuos, adaptate la traseul existent.

Profilul longitudinal este specific drumurilor din zona de deal/munte

Profilul transversal a fost stabilit funcţie de condiţiile existente la teren, astfel:

- Partea carosabilă este variabilă, între 5.50 m şi 2.75 m.

- Rigola de acostament partea stângă - 50 cm;

- Acostament consolidat pe partea dreaptă;

- Fundaţie adâncită de parapet.

**Structura rutieră**

- BAPC16, în grosime de 4 cm;

- BADPC22.4, în grosime de 6 cm;

- Piatra spartă, în grosime de 20 cm;

- Balast , în grosime de 25 cm;

- Strat de formă din balast , în grosime de 10 cm;

- Acostament consolidate pe partea dreaptă;

- Rigolă de acostament din beton C30/37 pe partea carosabilă;

- Suprafaţa aflată între acostament şi fundaţia adâncită de parapet se va amenaja printr-un strat din beton C30/37 de 10 cm grosime aşezat pe un strat suport de 20 cm grosime.

**• OBIECT 2**: **DRUM-(PÂRÂU/TORENT) CRUCII**

Lungimea drumului este de 325 m

Conform Ord.Ministerului Transporturilor (OMT) nr. 1295/2017 drumul se încadrează în clasa tehnică V.

Viteza de proiectare adoptat este de 50 km/h conform Ordin Ministerul Transporturilor (O.M.T.) nr. 1295/2017, redusă la 30 km/h datorită condiţiilor dificile de traseu.

În plan, traseul drumului este alcătuit dintr-o succesiune de aliniamente cu lungimi variabile şi curbe cu raze în general reduse datorită traseului sinuos, adaptate la traseul existent.

Profilul longitudinal este specific drumurilor din zona de deal/munte.

Profilul transversal a fost stabilit funcţie de condiţiile existente la teren astfel:

- Parte carosabilă de 2.75 – 3.00 m (o singură bandă de circulaţie) panta unică spre dreapta 2.50 %.

- Acostamente pe ambele parti ale carosabilului cu lăţimea variabilă între 25 - 50 cm realizate din beton C30/37.

Panta transversală a acostamentelor este de 4 %.

Având in vedere ca pe lungimea traseului studiat pe partea dreaptă există un şant din beton, s-a avut în vedere realizarea unei racordări pentru asigurarea scurgerii apelor de la acostament spre şantul existent.

Această racordare va fi realizată din beton C30/37 cu o grosime de 10 cm asezată pe un strat suport din balast cu o grosime de 20 cm.

**Structura rutieră** are următoarea alcătuire:

-BAPC16, în grosime de 4 cm;

-BADPC22.4, în grosime de 6 cm;

-Piatră spartă, în grosime de 20 cm;

-Balast , în grosime de 25 cm;

-Strat de formă din balast, în grosime de 10 cm;

Acostamentele vor fi realizate din beton C30/37 în grosime de 10 cm;

**• OBIECT 3: DRUM-(PÂRÂU/TORENT) SLATINEI**

Lungimea drumului este de 88 m (0.088 km).

Conform Ordinul Ministerului Transporturilor (O.M.T.) nr. 1295/2017 drumul se încadrează în clasa tehnică V.

Traseul proiectat îşi are zona de început la o diferenţă de 10 m faţă de drumul din care îşi are originea, deoarece pe acel drum se realizează în prezent lucrări de modernizare, urmând a se executa şi amenajarea drumurilor laterale pe o lungime de 10 m.

Viteza de proiectare adoptată este de 50 km/h conform O.M.T. nr. 1295/2017, redusă la 30 km/h datorita conditiilor dificile de traseu. În plan, traseul drumului este alcătuit dintr-o succesiune de aliniamente cu lungimi variabile şi curbe cu raze în general reduse datorită traseului sinuos, adaptate la traseul existent.

Profilul longitudinal este specific drumurilor din zona de deal/munte

**Structura rutieră** are următoarea alcătuire:

-BAPC16, în grosime de 4 cm;

-BADPC22.4, în grosime de 6 cm;

-Piatra sparta, în grosime de 20 cm;

-Balast, în grosime de 25 cm;

-Strat de formă din balast , în grosime de 10 cm;

Acostamentele vor fi realizate din beton C30/37 10 cm;

Structura rutieră propusă este rezistentă la acţiunea ciclurilor de înghet dezgheţ şi la acţiunea traficului.

⮚ **SOLUTIA PROIECTATA LUCRARI DE AMENAJARE A PARAURILOR/TORENTILOR:**

**• OBIECT 1 : DRUM-(PÂRÂU/TORENT) SOCI**

Sectorul de pârâu analizat se imparte în două tronsoane delimitate de drumul naţional DN 17B.

Pentru amenjarea pârâului s-au prevăzut lucrari de reamenjare a albiei atât în profil transversal cât şi în profil longitudinal.

Secţiunea albiei va fi refăcută prin pereuri de beton C30/37 cu bolovani de râu şi beton simplu C30/37.

Pentru asigurarea stabilitătii albiei între podul situat pe drumul naţional şi primul prag de fund, secţiunea albiei va fi amenajată prin structuri de sprijin la nivelul ambelor maluri iar fundul albiei va fi betonat cu beton C30/37 pe o grosime de 15 cm, de asemenea s-au prevazut zone de rupere a pantei prin trepte dispuse conform planului de situatii proiectat si adaptate la conditiile din teren.

Pentru micsorarea actiunii hidrodinamice pe care în prezent o produce torentul/pârâul. Se vor realiza lucrări suplimentare ce prevăd reabilitarea pragurilor de fund, aflate la Km 0+074.00 si Km 0+138.00.

În zona pragurilor de fund pe o lungime de 10 m amonte şi aval se vor dispune structuri de sprijin în zona versantului.

S-a avut în vedere a se realiza un prag de fund aflat în zona amonte realizat cu elevaţia din beton armat C30/37 şi fundaţia C20/25.

Detalii ale pragului de fund sunt prezentate la capitolul părţi desenate.

Deasemenea s-a avut în vedere dispunerea unor praguri de fund de dimensiuni reduse sub formă de pinten cu disipatori de energie. Tronsonul de pârâu/torent aflat pe partea dreaptă a drumului naţional se va amenaja printr-un şanţ din beton C30/37 cu dimensiuni variabile adaptate la conditiile din teren, acesta va descarca în rîul Bistriţa.

**• OBIECT 2: DRUM-(PARAU/TORENT) CRUCII**

Pentru reabilitarea pragului de fund se vor realiza în prima faza lucrări de curăţare şi decolmatere.

Zona de amonte a pragului se va decolmata şi bolovanii care sunt deplasaţi se vor reaşeza la poziţie. Golurile dintre bolovani se vor umple cu betoane speciale şi se vor introduce cupoane de armatură cu rolul de a crea scheletul viitoarei cămăsuieli.

Cămăsuiala va fi realizată din beton armat C30/37 cu o grosime de 20 cm.

În zona de aval a pragului de fund se vor realiza lucrări de reamenajare a terenului prin retaluzare, refacerea pantelor transversale si longitudinale.

Pragul de fund de dimensiuni reduse aflat în zona aval la o distanţa de aproximativ 7.50 m se va curăţa şi reabilita cu beton C30/37.

Se vor realiza lucrări de refacere a şantului existent aflat între pragul de fund şi şantul de beton.

**• OBIECT 3: DRUM-(PÂRÂU/TORENT) SLATINEI**

Pentru amenjarea pârâului/torentului Slatinei în prima fază se vor demola pragurile de fund existente, starea lor tehnică actuală nepermitand reabilitarea.

Amenajarea pârâului/torentului se va realiza prin construirea a 5 praguri de fund (3 în locul celor existente şi 2 suplimentare).

Forma şi dimensiunile pragurilor de fund vor fi analizate la faza de proiect tehnic de execuţie.

Albia se va amenaja prin curăţare, calibrare şi retaluzare. Pe fundul ei se vor dispune anrocamente cu scopul de a evita erodarea.

În zona de capăt a pârîului/torentului, pentru a împiedica revărsarea apelor în zona drumului se va realiza o structură din beton şi puţuri absorbante care să preia apele colectate şi să le transfere în pânza freatică.

În zona amonte apele vor fi dirijate printr-un şanţ din beton aflat pe partea stângă, vor traversa drumul printr-un podeţ cu diametrul de 1000 mm, asezat oblic în raport cu drumul existent şi vor descărca în albie.

În zonele cu taluz înalt al albiei se va dispune o structură de sprijin pentru a evita eventuale cedări ale terasamentului drumului.

**Perioada de implementare propusă: 16 luni**

**b) Cumularea cu alte proiecte** existente şi/sau aprobate: nu este cazul.

**c)Utilizarea resurselor naturale, în special a solului, a terenurilor, a apei şi a biodiversităţii:** Suprafața construită este de aproximativ 5900 mp.

**d) Cantitatea și tipurile de deșeuri generate/gestionate:** Deşeurile rezultate în perioada de execuţie a proiectului vor fi gestionate conform prevederilor **OUG 92/19.08.2021** privind regimul deşeurilor şi **H.G. nr. 856/2002**, privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările ulterioare. Conform **Anexei nr.2** – **HG 856/2002** categoriile de deșeuri ce pot fi generate pe amplasament în timpul implementării proiectului se încadrează în categoria 17. Deşeuri din construcţii şi demolări (inclusiv pământ excavat din amplasamente contaminate), care poate cuprinde:

• 17 01 01 – beton – 2 mc;

• 17 02 01 - lemn - 1mc;

• 17 05 08 – resturi de balast, altele decât cele specificate la 17 05 07 – 8,00 mc;

• 17 05 04 – pământ şi pietre, altele decât cele specificate la 17 05 03 – 36,00 mc;

• 17 03 02 – asfalturi, altele decât cele specificate la 17 03 01 – 3 tone.

• cod 20 01 01 - hartie si carton, cantitate aprox.0,5 mc;

**• Programul de prevenire şi reducere a cantităţilor de deşeuri generate:**

Deșeurile generate în timpul executării lucrărilor vor fi transportate de către deţinătorii de deşeuri, de cei care execută lucrările de construcţie ori de o altă persoană, pe baza unui contract.

U.A.T. Comuna Farcaşa indică amplasamentul pentru eliminarea deşeurilor precizate la alineatul de mai sus, modalitatea de eliminare şi ruta de transport până la acesta.

**-** planul de gestionare a deşeurilor:Lucrările propuse nu sunt generatoare de deșeuri după finalizarea acestora.

e) poluarea şi alte efecte negative :Proiectul nu cauzează poluare sau alte efecte negative asupra mediului, în timpul sau după implementare.

f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:

**-** riscul de accidente majore: nu este cazul;

- riscul de dezastre naturale: Terenul amplasamentului proiectului nu este situat în zone cu risc de dezastre naturale.

- riscuri cauzate de schimbări climatice: nu este cazul

g) Riscurile pentru sănătatea umană: proiectul nu prezintă riscuri pentru sănătatea umană, nu contaminează apa, solul, aerul.

**2. Amplasarea proiectului:**

Comuna Farcaşa– intravilan sat Farcașa şi extravilan comuna Farcaşa, județul Neamț;

2.a) Utilizarea actuală și aprobată a terenului**:** conform **Certificatului de Urbanism Nr. 24/14.10.2019,**  emis de **Primăria comunei Fărcaşa**, judeţul Neamţ, terenul pe care se vor amplasa lucrările aparține domeniului public al comunei Fărcaşa, categoria de folosință: căi de comunicație rutiere şi teren neproductiv.

2.b) Bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul.

2.c) Capacitatea de absorbţie a mediului natural, acordându-se o atenţie specială următoarelor zone:

2.c.1) zone umede, zone riverane, guri ale râurilor: nu este cazul

2.c.2) zone costiere şi mediul marin: nu este cazul

2.c.3) zonele montane şi forestiere: nu este cazul

2.c.4) arii naturale protejate de interes naţional, comunitar, internaţional: Nu este cazul

2.c.5) zone clasificate sau protejateconform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică– nu este cazul

2.c.6) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul

2.c.7) zonele cu o densitate mare a populaţiei: nu este cazul.

2.c.8) peisaje şi situri importante din punct de vedere istoric, cultural sau arheologic: Nu este afectat arealul pe care sunt amplasate monumente istorice de interes local.

**3. Caracteristicile impactului potențial asupra mediului:**

a) *Importanţa şi extinderea spaţială a impactului - zona geografică şi dimensiunea populaţiei care poate fi afectată*: nesemnificativ local, în perioada de realizare a lucrărilor;

b) *Natura impactului*: direct şi temporar, în perioada de realizare a lucrărilor;

c) *Natura transfrontieră a impactului*: nu este cazul; proiectul nu intră sub incidența Convenției din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr.22/2001;

d) *Intensitatea și complexitatea impactului:* în perioada de execuție, intensitatea asupra factorilor de mediu va fi redusă;

e) *Probabilitatea impactului*: scazută, având în vedere argumentele menționate la punctele 1 și 2;

f) *Debutul, durata, frecvenţa şi reversibilitatea preconizate ale impactului*: impactul lucrărilor asupra factorilor de mediu va debuta odată cu începerea execuției lucrărilor; lucrările vor genera un impact temporar, nesemnificativ și reversibil.

g) *Cumularea impactului cu impactul altor proiecte existente şi/sau aprobate*: nu s-a constatat un impact cumulativ cu alte proiecte;

**h) *Posibilitatea de reducere efectivă a impactului*: prin aplicarea următoarelor** **condiții de realizare a proiectului:**

**-** Se vor respecta datele și specificațiile din documentația tehnică precum și legislația de mediu în vigoare;

**-**  Lucrările se vor desfășura cu respectarea condițiilor tehnice și a regimului juridic prevăzute în actele de reglementare prealabile, emise de alte autorități;

**- managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:**

- deşeurile generate vor fi colectate selectiv, în vederea predării către societăţi autorizate pe bază de contract;

- deşeurile municipale amestecate generate în perioada lucrărilor de construcţii vor fi stocate temporar în pubele şi apoi preluate de firme de salubritate autorizate;

- deşeurile metalice, de ambalaje şi cele de materiale de construcţie vor fi colectate selectiv, în vederea predării către societăţi autorizate pe bază de contract;

- în conformitate cu prevederile art. 17, alin.(4) din **OUG 92/19.08.2021** privind regimul deșeurilor, cu modificările și completările ulterioare, titularul are obligaţia, să gestioneze deşeurile nepericuloase din construcţii şi desfiinţări (categoria 17 conform **HG nr. 856/2002**) prin reutilizare, reciclare şi alte operaţiuni de valorificare materială, inclusiv operaţiuni de umplere, rambleiere, astfel încât să se asigure îndeplinirea obiectivelor prevăzute de lege. Gestionarea deşeurilor din construcţii şi desfiinţări se poate realiza prin încredinţarea către un operator economic autorizat care desfăşoară aceste operaţiuni sau către un operator public ori privat de colectare a deşeurilor. Eliminarea deşeurilor din construcţii şi desfiinţări prin depozitare în cadrul depozitelor autorizate va fi ultima opţiune de gestionare care va fi luată în considerare.

- la finalizarea lucrărilor, titularul are obligația de a înainta A.P.M Neamț situația privind gestionarea deșeurilor rezultate în timpul lucrărilor, întocmită în conformitate cu modelul prevăzut în anexa nr.1 a **HG nr. 856/2002** privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase.

- **organizarea de şantier** pentru lucrările prevăzute prin proiect va **fi amplasată în incinta terenului alocat implemantarii proiectului** şi va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurator.

**Se au în vedere următoarele:**

**⮚ Beneficiarul răspunde de realizarea corectă a lucrărilor propuse**, care figurează în Memoriul de prezentare;

⮚ Organizarea de șantier pentru lucrările prevăzute în proiect va respecta obligatoriu măsurile specifice pentru reducerea și eliminarea efectelor generate de acestea asupra sănătății umane și asupra mediului înconjurător.

* împrejmuirea corespunzătoare a zonelor de lucru, montarea de avertizoare etc.;
* organizarea de şantier se va realiza în imediata vecinătate a obiectivului analizat, astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus.
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare), facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor), facilităţi sanitare, facilităţi pentru colectarea apelor uzate menajere, împrejmuire cu gard din panouri metalice pentru protecţia organizării de şantier şi a vecinătăţilor, după caz;
* se vor lua măsuri pentru minimizarea emisiilor de pulberi in suspensie şi sedimentabile rezultate din lucrarile efectuate (săpare, compactare, spargerea, strângerea în grămezi, încărcarea-descărcarea) prin aplicarea de tehnologii care să conducă la repectarea prevederilor **Legii nr. 104 din 15 iunie 2011 privind calitatea aerului înconjurător**;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

- se interzice spălarea utilajelor/vehiculelor în zona aferenta amplasamentului;

- drumurile de şantier vor fi întreţinute permanent prin nivelare şi stropire cu apă, pentru reducerea antrenării prafului;

- Lucrările se vor desfășura cu respectarea condițiilor tehnice și a regimului juridic prevăzute prin actele de reglementare prealabile, emise de alte autorități;

* în perioada de execuţie a lucrărilor vor fi stabilite zone de parcare a autovehiculelor şi utilajelor utilizate;
* materialele necesare executării lucrărilor propuse se vor depozita în locuri bine stabilite, amenajate corespunzător;
* transportul materialelor/deşeurilor rezultate în timpul realizării lucrărilor se va executa cu mijloace de transport acoperite cu prelată, în vederea prevenirii împrăştierii/degajării în atmosferă;
* terenurile afectate prin realizarea proiectului vor fi aduse la stadiul de funcţionalitate avut anterior, cu refacerea stratului vegetal;
* se va avea în vedere restrângerea la minim a spațiului de stocare a deșeurilor rezultate în perioada de execuție a proiectului prin colectarea selectivă și valorificarea/eliminarea prin firme autorizate.
* deşeurile municipale amestecate generate în perioada realizarii lucrărilor vor fi stocate temporar în pubele şi apoi preluate de firme de salubrizare autorizate;
* deşeurile industriale reciclabile rezultate în perioada realizării lucrărilor de construcţii (metalice feroase şi neferoase, hârtie şi carton, plastic, PET, textile etc.) vor fi colectate, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate, conform prevederilor legislative aflate in vigoare;
* se vor utiliza utilaje și mijloace de transport agrementate din punct de vedere tehnic, care să nu genereze scurgeri de produse petroliere și lubrefianți, zgomote, vibrații.
* pe perioada de execuţie a lucrărilor, zgomotul produs de activităţile de pe amplasament nu trebuie să depăşească nivelul maxim de presiune acustică continuu echivalent ponderat A, LAeqT de 60 dB, conform SR 10009-2017 – Acustică;

**• Localizarea organizării de şantier:** Terenul de amplasament al organizării de șantier va fi în imediata apropriere a locului de execuție a lucrărilor sau în amplasamentul acestora.

**• Descrierea impactului asupra mediului a lucrărilor organizării de şantier:** Lucrările destinate organizării de șantier nu influențează condițiile de mediu existente; la terminarea lucrărilor, terenul din vecinatate, dacă a fost afectat de utilajele folosite la realizarea investitiei, va fi readus la starea inițială.

**• Surse de poluanţi** **şi instalaţii pentru reţinerea, evacuarea şi dispersia poluanţilor în mediu în timpul organizării de şantie**r:

La execuția lucrărilor se vor lua toate măsurile privind protecţia mediului înconjurător. Depozitarea combustibililor, a materialelor de construcţie, precum şi întreţinerea curentă a utilajelor se vor face în locuri special amenajate ce nu vor permite împrăştierea materialelor, combustibililor, lubrifianţilor şi a reziduurilor la întâmplare.

•  **Dotări şi măsuri prevăzute pentru controlul emisiilor de poluanţi în mediu**:

Pentru prezentul obiectiv de investiţie nu sunt necesare dotări şi măsuri pentru controlul emisiilor de poluanţi în mediu, nefiind necesare activităţile de supraveghere şi monitorizare a protecţiei mediului.

**Descrierea lucrărilor de refacere a amplasamentului în zona afectată de execuţia investiţiei:**

Lucrările de terasamente propuse prin prezenta documentație au fost astfel concepute încât să îndeplinească regula compensării volumelor de terasamente, mai precis volumul excavat rezultat să fie egal sau aproape egal cu volumul necesar execuției de umpluturi. Excesul de pământ va fi transportat, descărcat, compactat și nivelat la locul indicat de beneficiarul investiției, operațiune ce va respecta cotele vecinătăților amplasamentului.

**-**În cazul încetării activității, se vor finaliza lucrările începute pană în momentul respectiv pentru a se putea utiliza amplasamentul în condiții optime până la reluarea activității.

**• Aspecte referitoare la prevenirea şi modul de răspuns pentru cazuri de poluări accidentale:**

La execuția lucrărilor se vor lua toate măsurile privind protecţia mediului înconjurător. Depozitarea combustibililor, a materialelor de construcţii, precum şi întreţinerea curentă a utilajelor se vor face în locuri special amenajate ce nu vor permite împrăştierea materialelor, combustibililor, lubrifianţilor şi a rezidurilor la întâmplare. În cazul unor accidente se vor lua măsurile de urgență care se impun în astfel de situații.

• **Modul de acţiune în cazul poluărilor accidentale:**

a) eliminarea cauzelor care au provocat poluarea accidentală în scopul sistării acesteia;

b) limitarea ariei de răspândire;

c) îndepărtarea substanţelor poluante.

În cazul unui incident sau accident care afectează semnificativ mediul se va înştiinţa imediat A.P.M. Neamţ şi G.N.M. – C.J. Neamț.

**• Aspecte referitoare la închiderea/dezafectarea/demolarea instalaţiei:** nu este cazul.

**• Modalităţi de refacere a stării iniţiale/reabilitare în vederea utilizării ulterioare a terenului:** Toate terenurile afectate de lucrările investiției vor fi aduse la starea inițială pe care au avut-o înainte de intervenția constructorului.

**Protecția mediului**: Constructorul are obligația ca în timpul executării lucrărilor să respecte legislația în vigoare referitoare la protecția mediului: Ordonanța de urgență a Guvernului nr. 195 din 2005 privind protecția mediului, aprobată cu modificări și completări prin Legea nr.265/2006, cu modificările și completările ulterioare; OUG 92/19.08.2021- privind regimul deșeurilor, cu modificările și completările ulterioare.

**II. Motivele pe baza cărora s-a stabilit că nu este necesară evaluarea adecvată sunt următoarele:**

În urma analizei și interpretării coordonatelor STEREO 1970, puse la dispoziţia A.P.M Neamț de către titularul proiectului, U.A.T Comuna Fărcaşa, compartimentul C.F.M - din A.P.M Neamţ a concluzionat că proiectul propus nu traversează arii protejate. În consecință, proiectul **nu** **intră** sub incidența O.U.G 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare, deoarece **nu este amplasat în cadrul sau în vecinătatea unei arii naturale protejate de interes comunitar**.

**III: Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

1. **Localizarea proiectului:**

**Intravilanul satului Fărcaşa, si extravilanul comunei Fărcaşa, Județul Neamț; Bazinul Hidrografic Siret**, cod cadastral XII.1.040.44.00.00.0;

Conform Adresei Nr. 6096/28.02.2022 emisă de A.B.A. SIRET, S.G.A. Neamţ, se preciyeaya că pentru proiectul propus nu este necesară elaborarea S.E.I.C.A., deoarece construirea obiectivului nu are impact asupra corpurilor de apă.

Există Avizul de Gospodărire a Apelor emis de către A.B.A. SIRET, S.G.A.-Neamţ Nr.46 din data de 17.08.2022, cu următoarele obligaţii către titularul proiectului, UAT Com. Fărcaşa:

"Punerea în funcţiune a obiectivului se va face în baza Autorizaţiei de gospodărire a apelor.

Beneficiarul are obligaţia să solicite autorizarea în baza unei documentaţii tehnice întocmite conform prevederilor Ordinului Ministerului Apelor şi Pădurilor nr. 891/2019 , de un proiectant certificat de ministerul Mediului Apelor şi Padurilor.

Beneficiarul și proiectantul sunt direct răspunzători de datele înscrise în documentaţia tehnică care a stat la baza obținerii prezentului aviz.

Anunţarea emitentului avizului de gospodărire a apelor, în scris, despre data de începere a lucrărilor de execuţie, cu 10 zile înainte de începerea acestora.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz, în caz contrar avizul isi pierde valabilitatea.

Posesorul avizului de g.a. are obligaţia sã anunţe Administratia Bazinala de Apa Siret- Sistemul de Gospodărire a Apelor Neamţ, înscris, data de începere a execuţiei cu 10 zile înainte de aceasta.

Orice modificare de soluţie faţă de cea avizată duce la obţinerea unui nou aviz de gospodarire a apelor, în caz contrar avizul emis este nul.

Documentația prezentată nu a fost analizată din punct de vedere al rezistenței și stabilității lucrărilor, responsabilitatea revenind integral proiectantului.

Un exemplar din documentaţie, ştampilat şi semnat spre neschimbare, se transmite solicitantului împreună cu un exemplar din aviz. **”**

**Condiții de realizare a proiectului:**

1. Obţinerea tuturor avizelor şi acordurilor înscrise în **Certificatul de Urbanism Nr. 24/14.10.2019, emis de U.A.T. Comuna Farcaşa**, judeţul Neamţ, respectarea tuturor prevederilor şi cerinţelor specificate de acestea, precum și a legislației în domeniu.
2. **Respectarea condițiilor din Avizul de Gospodărire a Apelor Nr.46 din data de 17.08.2022** emis de A.B.A SIRET - S.G.A. Neamţ;
3. Respectarea  documentaţiei tehnice depuse, a condiţiilor şi prevederilor proiectului de execuţie.
4. Condiţii aferente lucrărilor de construire şi specifice organizării de şantier: **Conform cap. I, pct.3 lit.h)** de mai sus.
5. În conformitate cu prevederile **art. 33 alin. (1) și (2) din OUG nr.57/2007,** *privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare:*

**Art. 33 alin (1)**: “Pentru speciile de plante și animale sălbatice terestre, acvatice și subterane, prevăzute în anexele nr. 4A și 4B la O.U.G. nr. 57/2007, cu excepția speciilor de păsări și care trăiesc atât în ariile naturale protejate, cât și în afara lor, **sunt interzise:**

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenţionată în cursul perioadei de reproducere, de creştere, de hibernare şi de migraţie;*

*c) deteriorarea, distrugerea şi/sau culegerea intenţionată a cuiburilor şi/sau ouălor din natură;*

*d) deteriorarea şi/sau distrugerea locurilor de reproducere ori de odihnă; e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;*

*f) deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.”*

***Alin. (2):***

*“Fără a se aduce atingere prevederilor art.33 alin.(3) și (4) și ale art.38 din prezenta ordonanță de urgență, precum și ale art.17, art.19 alin.(5), art. 20, 22, 24 și art.26 alin.(1) și (2) din Legea vânătorii și protecției fondului cinegetic nr. 407/2006, cu modificările și completările ulterioare, în vederea protejării tuturor speciilor de păsări, inclusiv a celor migratoare,* ***sunt interzise:***

*a) uciderea sau capturarea intenţionată, indiferent de metoda utilizată;*

*- deteriorarea, distrugerea şi/sau culegerea intenţionată a cuiburilor şi/sau ouălor din natură;*

*b) culegerea ouălor din natură şi păstrarea acestora, chiar dacă sunt goale;*

*c) perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor de conservare;*

*d) deţinerea exemplarelor din speciile pentru care sunt interzise vânarea şi capturarea;*

*e) vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.”*

**Condiţii cu caracter general:**

- Titularul va notifica în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului act de reglementare;

- **Prezenta decizie nu exclude obţinerea avizelor/acordurilor eliberate de instituţii specializate ale statului conform prevederilor legale;**

- Prezenta decizie nu exonerează de răspundere proiectantul si constructorul, în cazul producerii unor accidente în timpul execuţiei lucrărilor sau exploatării acestora.

- Agenţia pentru Protecţia Mediului Neamţ nu va fi ţinută răspunzatoare pentru investiţia în cauză dacă, în conformitate cu legile fondului funciar, suprafeţele aferente amplasarii proiectului de investiție vor face obiectul reconstituirii dreptului de proprietate al persoanelor îndreptăţite;

- A.P.M. Neamţ nu răspunde de rezistenţa şi stabilitatea lucrărilor ce vor fi efectuate prin prezentul proiect, responsabilitatea revenind Inspectoratului de Stat în Construcţii - I.S.C, conform Art. 5, din Regulamentul de organizare și funcționare (R.O.F.) a Inspectoratului de Stat în Construcţii; proiectantului, constructorului şi Arhitectului Şef din U.A.T. emitentă a certificatului de urbanism, conform Normelor Metodologice de aplicare a Legii nr. 50/1991 privind autorizarea executării lucrărilor de construcţii, republicată, cu modificarile şi completările ulterioare.

- A.P.M. Neamţ nu răspunde pentru litigiile apărute ca urmare a nerespectării titularului a condiţiilor impuse de alte autorităţi sau instituții publice, prin adrese, avize, sau orice alte acte de reglementare, deoarece răspunderea pentru respectarea prevederilor legale prevăzute de alte autorităţi, instituţii publice, precum şi îndeplinirea condițiilor impuse de acestea în realizarea proiectului revine titularului de proiect, iar acțiunile de inspecție și control pentru supravegherea îndeplinirii acestor condiţii sau prevederi legale revin emitentului respectiv, conform Regulamentului de Organizare şi Funcţionare (R.O.F.) specific fiecărei autorităţi sau instituții publice.

În conformitate cu prevederile art. 21 alin. (4) din OUG nr. 195/2005 privind protecția mediului, cu completările și modificările ulterioare, **răspunderea pentru corectitudinea informațiilor** puse la dispoziția autorităților competente pentru protecția mediului și a publicului **revine titularului proiectului**.

**Prezenta decizie este valabilă pe toată perioada de realizare a proiectului,** iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă (A.P.M.Neamț).

Prevederile prezentului act se pot revizui în condițiile specificate în art. 41 din Legea nr.292/2018, privind evaluarea impactului anumitor proiecte publice și private asupra mediului, în cazul în care se constată apariția unor elemente noi, necunoscute la data emiterii prezentei decizii a etapei de încadrare.

Până la adoptarea unei decizii de către autoritatea competentă, **este interzisă desfăşurarea oricărei activităţi sau realizarea proiectului,** care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

Prezenta decizie (proiect) conține 17 pagini.

Redactat,

Viorica NEDELCU